**Ministru kabineta rīkojuma projekta**

**“Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts saskaņā ar likuma “Likums par budžetu un finanšu vadību” 9.panta trīspadsmitās daļas 1. punktu, 13. divi prim daļas 1. punktu un 13. trīs prim daļas 3. punktā noteikto, ka finanšu ministram ir tiesības veikt apropriācijas pārdali ministrijai gadskārtējā valsts budžeta likumā noteiktās apropriācijas ietvaros starp programmām, apakšprogrammām un izdevumu kodiem atbilstoši ekonomiskajām kategorijām, ja kopējais pārdales apjoms pārsniedz piecus procentus no programmai apstiprinātā gada apropriācijas apjoma un vērtību 100 000 *euro* tikai tādā gadījumā, ja ir pieņemts Ministru kabineta lēmums. Turklāt šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada Ārlietu ministrijas (turpmāk – ĀM) budžetā tiek plānota ekonomija no Latvijas iemaksām 11. Eiropas Attīstības fondā (turpmāk – EAF), kas ir ES un Āfrikas, Karību jūras un Klusā okeāna valstu sadarbības finanšu instruments.Līdzekļu ekonomija izveidosies ņemot vērā, ka 2019.gada 24.oktobra ES Padomes lēmumā Nr. (ES) 2019/1800 “Par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2021. gadam, gada iemaksas summu 2020. gadam, pirmo maksājumu 2020. gadam un indikatīvu, nesaistošu prognozi attiecībā uz gaidāmajām gada iemaksu summām 2022. un 2023. gadam“, atbilstoši 2019.gada 10.oktobra Eiropas Komisijas (EK) paziņojumam Nr. COM (2019) 478 “Eiropas Attīstības fonds (EAF): prognozes par saistībām, maksājumiem un dalībvalstu veicamajām iemaksām 2019., 2020. un 2021. gadam un nesaistoša prognoze 2022. un 2023. gadam”, ir samazināts plānotais Latvijas iemaksas apjoms EAF 2020.gadā, veidojot 5 319 280 *euro* (neņemot vērā valūtas kursa svārstību ietekmi maksājuma dienā). Iepriekš, saskaņā ar EK 2018.gada 16.oktobra paziņojumu Nr. COM (2018) 689 “Eiropas Attīstības fonds (EAF): prognozes par saistībām, maksājumiem un dalībvalstu veicamajām iemaksām 2019., 2020. un 2021. gadam un nesaistoša prognoze 2022. un 2023. gadam” 2020.gada kopējā iemaksa tika prognozēta 5 551 520 *euro* apmērā (neņemot vērā valūtas kursa svārstību ietekmi maksājuma dienā).Precīzu prognožu savlaicīgāku noteikšanu ietekmē sarežģītās un laikietilpīgās Komisijas procedūras informācijas apkopošanai par partnervalstu vajadzībām, savukārt faktiskās finansējuma vajadzības ietekmē partnervalstu finansējuma apguves kapacitāte, mainīgā situācija partnervalstīs, īpaši budžeta atbalsta programmās, kur ir lieli vienreizēji maksājumi un izpildāmie kritēriji ne vienmēr ir Komisijas un pat partnervalsts kontrolē.Ņemot vērā, ka iemaksas EAF klasificējas kā Oficiālā attīstības palīdzība un finansējums šim mērķim valsts budžetā jau ir ieplānots, neizlietoto finansējumu 232 240 *euro* apmērā ĀM ierosina novirzīt attīstības sadarbības granta projektu konkursam, lai īstenotu Latvijas intereses Latvijas prioritārajos sadarbības reģionos – Austrumu partnerības un Centrālāzijas valstīs. Granta projektu konkurss ir viens no Starptautiskās palīdzības likuma 5.pantā identificētajiem starptautiskās palīdzības apstiprināšanas instrumentiem, ar kuru tiek realizēti Latvijas attīstības sadarbības politikas pamatnostādnēs 2016.-2020.gadam (turpmāk – Pamatnostādnes) noteiktie mērķi un uzdevumi. Divpusējā attīstības sadarbība visbiežāk tiek realizēta īstenojot granta projektus, kas veicina Latvijas kā donora redzamību un paredzamību, ļauj pilnvērtīgāk izmantot Latvijā pieejamo ekspertīzi un risinājumus ilgtspējīgas palīdzības nodrošināšanā, kā arī sniedz jaunas iespējas Latvijas valsts institūcijām, pilsoniskajai sabiedrībai un privātajam sektoram, kas iesaistīti attīstības sadarbības projektu īstenošanā. Turklāt, saskaņā ar Pamatnostādnēs norādīto, situācijā, kad ir pieejams ierobežots attīstības sadarbības finansējums, granta projektu konkursa instruments piedāvā caurskatāmu kārtību, kādā tiek atbalstīti projekti. 2020. gadā finansējums divpusējās attīstības sadarbības īstenošanai piešķirts 463 813 *euro* apmērā. Pašreiz pieejamā finansējuma ietvaros nav iespējams pilnvērtīgi īstenot Latvijas divpusējās intereses Latvijas prioritārajās valstīs. Latvijas divpusējais un daudzpusējais ieguldījums attīstības sadarbībā šobrīd ir īpaši aktuāls ņemot vērā Latvijas izvirzīto mērķi tikt ievēlētai par ANO Drošības padomes pastāvīgo locekli 2026.-2027.gadā.Attīstības sadarbības Granta projektu īstenošanai tiks veikta apropriācijas pārdale Ārlietu ministrijas budžeta ietvaros, veicot apropriācijas pārdali no budžeta programmas 02.00.00 “Iemaksas starptautiskajās organizācijās” uz budžeta programmu 07.00.00 “Attīstības sadarbības projekti un starptautiskā palīdzība”. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo projekts neskar sabiedrības tiesības un tiesiskās intereses, būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Ārlietu ministrs E.Rinkēvičs

Jermacāns, 67016304

arnis.jermacans@mfa.gov.lv